Jean-François Champollion
Store norske leksikon,Historie,Verdens historie og samtidshistorie,Afrika,Det gamle Egypt
Jean-François Champollion var en fransk orientalist og grunnleggeren av egyptologien. Han studerte tidlig orientalske språk og ble i 1812 professor i historie ved universitetet i Grenoble.
Champollion arbeidet særlig med tydningen av hieroglyfskriften. Ved hjelp av den trespråklige teksten på Rosettasteinen og andre innskrifter tydet han 1822 flere hieroglyfer. Sine oppdagelser gjorde han kjent i Lettre à M. Dacier relative à l'alphabet des hiéroglyphes phonétiques (1822) og Précis du système hiéroglyphique (1824), hvor han beviser at hieroglyfer til dels er fonetiske og alfabetiske tegn.I 1823 utgav han Panthéon égyptien med avbildninger av egyptiske guddommer. Champollion undersøkte deretter de rike egyptiske samlinger i Torino, og ble av Ludvig 18 sendt med en vitenskapelig ekspedisjon til Egypt (1828–29) for å studere innskrifter. I 1830 ble han opptatt i Académie des inscriptions og ble i 1831 professor i egyptologi ved Collège de France.Etter hans død utgav hans bror Grammaire égyptienne (1836–41), Dictionnaire égyptien en écriture hiéroglyphique (1842–44) og Monuments de l'Égypte et de la Nubie (1835 ff.). Les mer i Store norske leksikon Det gamle Egypt Det gamle Egypts historie guder i Det gamle Egypt Litteratur Adkins, Lesley & Roy Adkins: Nøklene til Egypt : kappløpet om å løse hieroglyfenes gåte, 2001, isbn 82-02-19152-1, Finn boken